Θεόδωρος Τσορμπατζόγλου

Ο Θεόδωρος Τσορμπατζόγλου (γεν. 4 Φεβρουαρίου 1972) είναι Γενικός Γραμματέας της Ευρωπαϊκής Ομοσπονδίας Σκακιού (ECU) και μέλος της Επιτροπής Σχεδιασμού και ανάπτυξης της FIDE. Ο Τσορμπατζόγλου εξελέγη Γενικός Γραμματέας της ECU. το 2014 και είναι μέλος των Επιτροπών της FIDE από το 2006. Είναι, επίσης, επιχειρηματίας στους τομείς της μηχανικής, του τουρισμού και της κτηματομεσιτικής. Είναι παντρεμένος από το 2015 και πατέρας ενός παιδιού.  

 Πρώιμη ζωή και εκπαίδευση 
Ο Τσορμπατζόγλου γεννήθηκε στη Θεσσαλονίκη. Οι οικογένεια του καταγόταν από τη Σμύρνη και την Κωνσταντινούπολη, από όπου οι παππούδες του μετακόμισαν στη Θεσσαλονίκη από το 1922. Ολοκλήρωσε το μεταπτυχιακό δίπλωμα του Μηχανικού στο Αριστοτέλειο Πανεπιστήμιο Θεσσαλονίκης και απέκτησε πτυχίο στη Διοίκηση Επιχειρήσεων. Υπηρετώντας στον Ελληνικό Στρατό κατά τα έτη 1996-1998, πήρε Δίπλωμα στο Τηλεπικοινωνιακό Σύστημα «Ερμής». Ο Τσορμπατζόγλου διαθέτει Πιστοποιητικό Ηλεκτρονικού Εμπορίου & Διαδικτυακού Μάρκετινγκ, με Ειδική Εκπαίδευση για Προγράμματα και Χρηματοδοτήσεις της Ευρωπαϊκής Ένωσης. Γνωρίζει άπταιστα Ελληνικά και Αγγλικά και έχει γνώση της Ρωσικής γλώσσας.

 Επαγγελματική καριέρα 

 Από το 1996 έως το 2004, ο Τσορμπατζόγλου εργαζόταν ως Μηχανικός Μελετών, σε Επιβλέψεις Κατασκευαστικών Προγραμμάτων. Παράλληλα, δοκίμαζε τις δυνάμεις του ως Σύμβουλος σε Εκπαιδευτικά & Χρηματοδοτικά Έργα της ΕΕ (Εκπαιδευτής σε Ευρωπαϊκά Προγράμματα Κατάρτισης, 1998-2002). Αργότερα εργάστηκε στο χώρο του E-Marketing και του Τουρισμού (2003-2008). Το 2008, εργαζόταν ως Συμπαραγωγός και Παρουσιαστής στο τηλεοπτικό show "Games Festival" με παρουσίαση διάφορων δραστηριοτήτων.  

 Το 2004, ίδρυσε την Event Consulting Co, μια εταιρεία Μάρκετινγκ & Διαχείρισης Εκδηλώσεων. Οργάνωσε περισσότερες από 50 εκδηλώσεις, μεταξύ των οποίων επιστημονικά συνέδρια, εταιρικές εκδηλώσεις, διάφορες αθλητικές εκδηλώσεις και πλήθος Διεθνών Σκακιστικών Εκδηλώσεων και Παγκοσμίων Πρωταθλημάτων.

 Το 2005 ξεκίνησε μια τεράστια ετήσια εκδήλωση με την επωνυμία Games Festival στο Πορτο Καρρας. Το 2013 δημιουργησε την Event Properties. 

 Αθλητισμός & Σκακιστική Καριέρα 
Ο Θεόδωρος Τσορμπατζόγλου έκανε το πρώτο του βήμα στο σκάκι σε ηλικία 8 ετών. Αυτή τη στιγμή είναι  σκακιστής και FIDE Μαιτρ. Υπήρξε μέλος σε διάφορους ελληνικούς σκακιστικούς συλλόγους, κατά τη διάρκεια της σκακιστικής του καριέρας που σε επίπεδο πρωταθλητισμού που ολοκληρώθηκε το 1993 με συμμετοχές σε πανευρωπαϊκά και παγκόσμιο πρωταθληματα στις Εθνικές ομάδες νέων και στην Ολυμπιάδα Σκακιού της Θεσσαλονίκης το 1988. Αποσύρθηκε από το αγωνιστικό σκάκι  και άρχισε να εργάζεται ως προπονητής σκακιού. Αργότερα απέκτησε τον τίτλο του Προπονητή FIDE (2010) ως κορωνίδα της καριέρας του ως προπονητής. Το 2008 εκλεκτικέ Εκτελεστικός Αντιπρόεδρος του Αθλητικού & Πολιτιστικού Ομίλου Γαλαξία και από το 2021 ως Πρόεδρος  του σωματείου. Ο Αθλητικός & Πολιτιστικός Όμιλος Γαλαξίας έχει ιδιόκτητες αθλητικές και πολιτιστικές εγκαταστάσεις, συμπεριλαμβανομένων:

 Βόλεϊ 
 Μπάσκετ, 
 Σκακιστικών Ομάδων και Ακαδημιών. 

Από το 2006 ήταν Μέλος των Επιτροπών της Παγκόσμιας Ομοσπονδίας FIDE και το 2010 έγινε Γραμματέας της Επιτροπής Εκδηλώσεων FIDE και από το 2018 στην Επιτροπή Ανάπτυξης και Σχεδιασμού της FIDE. Το 2010 εκλέχτηκε   ως μέλος του ΔΣ της Ευρωπαϊκής Ομοσπονδίας Σκακιού (ECU) από τα 55 κράτη-μέλη και το 2014 εξελέγη Γενικός Γραμματέας της ECU. 

 Κοινωνικές δράσεις 
Κατά τη διάρκεια των πολέμων στην πρώην Γιουγκοσλαβία, με την οικογένεια του είχε ενεργό ρόλο μέσω της οικογένειάς του στην παροχή ανθρωπιστικής βοήθειας σε άτομα που υπέφεραν από τις συνέπειες του πολέμου. Οργάνωσε καλοκαιρινές κατασκηνώσεις στη Χαλκιδική για παιδιά που ζούσαν στις εμπόλεμες ζώνες.

 Παραπομπές 


Κατηγορία:Έλληνες σκακιστές
Κατηγορία:Σκάκι στην Ελλάδα